Blaze7451/Wiki-th-20250601 huggingface dataset:
สมศักดิ์ ชูโต

ศาสตราจารย์ สมศักดิ์ ชูโต อดีตรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรี ในรัฐบาลพลเอก เปรม ติณสูลานนท์ อดีตอธิการบดีสถาบันบัณฑิตพัฒนบริหารศาสตร์ และอดีตสมาชิกสภานิติบัญญัติแห่งชาติ พ.ศ. 2516

**การทำงาน**
ศ.สมศักดิ์ ชูโต หรือ ศ.ดร.สมศักดิ์ ชูโต ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 ซึ่งเป็นสภานิติบัญญัติแต่งตั้งขึ้นในรัฐบาลนายสัญญา ธรรมศักดิ์ หลังเหตุการณ์ 14 ตุลาคม พ.ศ. 2516 ต่อมาในปี พ.ศ. 2517 เขาได้รับแต่งตั้งเป็นอธิการบดีสถาบันบัณฑิตพัฒนบริหารศาสตร์ (NIDA) ดำรงตำแหน่งจนครบวาระในปี พ.ศ. 2521
ต่อมาในรัฐบาลพลเอก เปรม ติณสูลานนท์ (ครม.42) ได้รับแต่งตั้งเป็นรัฐมนตรีประจำสำนักนายกรัฐมนตรี และโฆษกประจำสำนักนายกรัฐมนตรีอีกตำแหน่งหนึ่ง จนกระทั่งในอีก 1 ปีถัดมาจึงถูกปรับออกจากตำแหน่งรัฐมนตรีดังกล่าว แต่ยังคงปฏิบัติหน้าที่โฆษกรัฐบาลเช่นเดิม
สมศักดิ์ ชูโต เข้ารับตำแหน่งอธิการบดีสถาบันบัณฑิตพัฒนบริหารศาสตร์ อีกครั้งในปี พ.ศ. 2530

**เครื่องราชอิสริยาภรณ์**

**อ้างอิง**
หมวดหมู่:อาจารย์คณะรัฐศาสตร์
หมวดหมู่:ศาสตราจารย์
หมวดหมู่:ข้าราชการพลเรือนชาวไทย
หมวดหมู่:อธิการบดีสถาบันบัณฑิตพัฒนบริหารศาสตร์
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:สมาชิกสภานิติบัญญัติแห่งชาติ
หมวดหมู่:สกุลชูโต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลผู้ได้รับรางวัลครุฑทองคำ
อัจฉริยบุคคล

อัจฉริยบุคคล คือบุคคลที่แสดงความสามารถทางปัญญา ความคิดสร้างสรรค์ หรือความคิดริเริ่ม ในระดับที่เกิดจากเชาว์ปัญญาที่เพิ่มขึ้นอย่างรวดเร็วอย่างคาดไม่ถึง อาจหมายถึงมุมมองเฉพาะของแต่ละบุคคล อาจเป็นนักวิชาการในหลายสาขา (เช่น กอทท์ฟรีด วิลเฮล์ม ไลบ์นิซ หรือ เลโอนาร์โด ดา วินชี) หรือนักวิชาการในสาขาเดียว (เช่น อัลเบิร์ต ไอน์สไตน์ หรือ ชาลส์ ดาร์วิน) ไม่มีคำนิยามของอัจฉริยบุคคลทางวิทยาศาสตร์ และคำถามที่ว่าในตัวความนึกคิดเองมีความหมายที่แท้จริงหรือไม่นั้น ยังคงเป็นข้อถกเถียงกันอยู่

**อ้างอิง**
หมวดหมู่:พรสวรรค์
หมวดหมู่:เชาวน์ปัญญา
ปาทริก มอดียาโน

ฌ็อง ปาทริก มอดียาโน (Jean Patrick Modiano, lang; เกิดวันที่ 30 กรกฎาคม ค.ศ. 1945) โดยทั่วไปรู้จักกันในชื่อ ปาทริก มอดียาโน เป็นนักประพันธ์ชาวฝรั่งเศสและได้รับรางวัลโนเบลสาขาวรรณกรรมประจำปี ค.ศ. 2014 เขาเป็นนักเขียนที่มีชื่อเสียงจากการแต่งเรื่องนิยายของตนเอง ซึ่งเป็นการผสมผสานระหว่างอัตชีวประวัติและนิยายอิงประวัติศาสตร์
ผลงานของมอดียาโนถูกแปลไปมากกว่า 30 ภาษา และได้รับการฉลองทั้งในและนอกประเทศฝรั่งเศส แต่วรรณกรรมส่วนใหญ่ไมได้แปลไปเป็นภาษาอังกฤษก่อนที่เขาจะได้รับรางวัลโนเบล
มอดียาโนเคยได้รับรางวัลรัฐออสเตรียสาขาวรรณกรรมยุโรป 2012, รางวัลพรีมงดียาลชีโนเดลลูกา 2010 ของแอ็งสตีตูว์เดอฟร็องส์สำหรับความสำเร็จในช่วงชีวิต, รางวัลพรีกงกูร์ สำหรับผลงานเรื่อง รูว์เดบูติกซ็อปสกูร์ และรางวัลกร็องพรีดูว์รอม็องเดอลากาเดมีฟร็องแซซสำหรับผลงานที่ชื่อ เลบูลวาร์เดอแซ็งตูร์

**อ้างอิง**

**หนังสืออ่านเพิ่ม**
 Avni, Ora. " Patrick Modiano: A French Jew?" Yale French Studies, vol. 85 (1994): 227-247. - Cook, Dervila. Patrick Modiano's (Auto)Biographical Fictions. Amsterdam & New York: Rodopi, 2005. 90-420-1884-4- Flower, John E. (ed.). Patrick Modiano. Amsterdam & New York: Rodopi, 2007. 90-420-2316-3- Guyot-Bender, Martine & William VanderWolk. Paradigms of Memory: The Occupation and Other Hi-Stories in the Novels of Patrick Modiano. Frankfurt: Peter Lang, 1998. 0-8204-3864-2- Heck, Maryline and Raphaëlle Guidée (ed.) Modiano. Cahiers de L'Herne, L'Herne, 2010. 978-2-85197-1678- Kawakami, Akane. A Self-Conscious Art: Patrick Modiano's Postmodern Fictions. Liverpool University Press, 2000. 0-85323-526-0 0-85323-536-8 - Morris, Alan. Patrick Modiano. Oxford University Press, 1996. 1-85973-098-1 1-85973-004-3- Scherman, Timothy H. " Translating from Memory: Patrick Modiano in Postmodern Context", Studies in 20th Century Literature, vol. 16, no. 2 (1992): 289-303.- VanderWolk, William. Rewriting the Past. Memory, History and Narration in the Novels of Patrick Modiano. Amsterdam: Rodopi, 1997. 90-420-0179-8

**แหล่งข้อมูลอื่น**
Olivier Berggruen, " The Oddly Bewitching Novels of Patrick Modiano" The Huffington Post, 15 October 2014.- Martin Chilton, " Nobel Prize Literature Winner: Patrick Modiano", The Telegraph, 9 October 2014.- " French writer Patrick Modiano wins the 2014 Nobel prize in literature", The Guardian, 9 October 2014.-  "Patrick Modiano: Remembrance of Shadowy Things Past" - Review of Dora Bruder. AGNI Magazine.-  including the Nobel Lecture on 7 December 2014-  List of Works
หมวดหมู่:นักเขียนนวนิยายชาวฝรั่งเศส
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวฝรั่งเศสผู้ได้รับรางวัลโนเบล
หมวดหมู่:บุคคลจากจังหวัดโอดแซน
ญิบรอน เคาะลีล ญิบรอน

ญิบรอน เคาะลีล ญิบรอน (جبران خليل جبران) หรือ คาห์ลีล จิบราน (Kahlil Gibran, pron; 6 มกราคม พ.ศ. 2426 – 10 เมษายน พ.ศ. 2474) เป็นกวี, นักเขียน และศิลปินชาวเลบานอน มีผลงานที่เป็นที่รู้จักกันดีคือ ปรัชญาชีวิต (The Prophet) ซึ่งเป็นตัวอย่างของงานเขียนแนวสร้างแรงบันดาลใจ (inspirational fiction) เขาเป็นกวีที่มีผลงานขายดีตลอดกาลเป็นอันดับ 3 รองจากเชกสเปียร์และเล่าจื๊อ

**ประวัติ**
ญิบรอน เคาะลีล ญิบรอน เกิดเมื่อ พ.ศ. 2426 ที่เมืองบชัรรี (Bsharri) ทางตอนเหนือของเลบานอน (ขณะนั้นเป็นส่วนหนึ่งของจักรวรรดิออตโตมัน) ในครอบครัวคริสเตียนนิกายมาโรไนต์ เขาไม่ได้เข้าศึกษาในโรงเรียน แต่มีนักบวชช่วยสอนภาษาอาหรับและภาษาซีรีแอกให้ ก่อนจะย้ายไปพำนักที่สหรัฐอเมริกา ที่นั่นเขาได้ตีพิมพ์ The Madman หนังสือเล่มแรกของเขาที่เป็นภาษาอังกฤษ และได้เข้าร่วม The Pen League ซึ่งเป็นสมาคมนักเขียนชาวอาหรับ-อเมริกัน นอกจากงานเขียนแล้ว เขายังมีผลงานวาดภาพเหมือนบุคคลต่าง ๆ เช่น คาร์ล ยุง, โอกุสต์ รอแด็ง และวิลเลียม บัตเลอร์ เยตส์ อีกด้วย ในปี พ.ศ. 2466 เขาได้ตีพิมพ์ ปรัชญาชีวิต ซึ่งเป็นบทกวีรวมเล่มที่ได้รับความนิยมอย่างสูง ได้รับการแปลไปแล้วกว่า 40 ภาษาทั่วโลก
ญิบรอน เคาะลีล ญิบรอน เสียชีวิตที่สหรัฐอเมริกา เมื่อ พ.ศ. 2474 ด้วยโรคตับแข็งและวัณโรค รวมอายุได้ 48 ปี ร่างของเขาถูกฝังที่บ้านเกิดตามความประสงค์สุดท้ายของเขา

**ผลงานที่ติพิมพ์เป็นภาษาอังกฤษ**
 The Madman (พ.ศ. 2461)- Twenty Drawings (พ.ศ. 2462)- The Forerunner (พ.ศ. 2463)- The Prophet (พ.ศ. 2466)- Sand and Foam (พ.ศ. 2469)- Kingdom of the Imagination (พ.ศ. 2470)- Jesus, The Son of Man (พ.ศ. 2471)- The Earth Gods (พ.ศ. 2474)

**อ้างอิง**

**แหล่งข้อมูลอื่น**
 ญิบรอน เคาะลีล ญิบรอน- ญิบรอน เคาะลีล ญิบรอน (ภาษาไทย)- ญิบรอน เคาะลีล ญิบรอน (ภาษาอังกฤษ)- ญิบรอน เคาะลีล ญิบรอน
หมวดหมู่:บุคคลที่เกิดในปี พ.ศ. 2426
หมวดหมู่:บุคคลที่เสียชีวิตในปี พ.ศ. 2474
หมวดหมู่:เสียชีวิตจากโรคตับแข็ง
หมวดหมู่:เสียชีวิตจากวัณโรค
หมวดหมู่:ชาวอเมริกันเชื้อสายเลบานอน
ปลากริมข้างลาย

สำหรับปลากัดป่าที่หมายถึงปลากัด ดูที่: ปลากัดป่า
ปลากริมข้างลาย หรือ ปลากริมควาย หรือ ปลากัดป่า (Croaking gourami; Trichopsis vittata) ปลาน้ำจืดขนาดเล็กชนิดหนึ่ง ในวงศ์ปลากัด ปลากระดี่ (Osphronemidae)
จัดเป็นปลากริมชนิดหนึ่ง นับเป็นปลากริมชนิดที่มีขนาดใหญ่ที่สุดและพบแพร่กระจายพันธุ์กว้างขวางหลากหลายที่สุด มีลักษณะเด่น คือ มีครีบหลัง ครีบอก ครีบก้น และครีบหางยื่นออกมาเป็นเส้นเดี่ยว ครีบหลังมีก้านครีบเดี่ยว 2-4 ก้าน และก้านครีบแขนง 6-8 ก้าน ครีบก้นมีก้านครีบเดี่ยว 6-7 ก้าน และก้านครีบแขนง 24-28 ก้าน จำนวนแถวของเกล็ดตามแนวเส้นข้างลำตัวมี 28-29 แถว สีสันมีแตกต่างหลากหลายกันไป แม้ว่าจะอยู่ในแหล่งอาศัยแหล่งเดียวกันก็ตาม นอกจากนี้แล้วบางตัวยังมีจุดกลมสีดำอยู่กลางลำตัวและเหนือครีบอก มีแถบสีดำพาดผ่านนัยน์ตาและแก้ม 
มีความยาวเต็มที่ประมาณ 6 เซนติเมตร พบได้ทั่วไปในแหล่งน้ำนิ่งขนาดเล็ก เช่น หนองหรือบึงน้ำที่มีหญ้าหรือวัชพืชปกคลุม ในทุกประเทศในภูมิภาคเอเชียตะวันออกเฉียงใต้ เป็นปลาที่อาศัยอยู่รวมกันเป็นฝูง มีพฤติกรรมก้าวร้าวมักกัดกันเองอยู่เสมอ ๆ ในระหว่างปลาตัวผู้ แต่ก็ไม่รุนแรงถึงขั้นตายไปกันข้างเหมือนปลากัด
นิยมเลี้ยงกันเป็นปลาสวยงาม โดยเฉพาะในต่างประเทศ ในเมืองปาล์ม บีช เคาน์ตี้
รัฐฟลอริดา สหรัฐอเมริกา สามารถพบได้ตามท้องร่องระบายน้ำ และสามารถขยายพันธุ์ได้เอง เนื่องจากถูกนำไปในฐานะปลาสวยงาม

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:สกุลปลากริม
หมวดหมู่:ปลาตู้
ศิริชัย ดิษฐกุล

พลเอก ศิริชัย ดิษฐกุล รัฐมนตรีว่าการกระทรวงแรงงาน อดีตราชองครักษ์พิเศษ อดีตประธานคณะกรรมการนโยบายการบริหารจัดการการทำงานของคนต่างด้าว นายทหารพิเศษประจำกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า ประจำกรมนักเรียนนายเรือรักษาพระองค์ โรงเรียนนายเรือ และประจำกรมนักเรียนนายเรืออากาศรักษาพระองค์โรงเรียนนายเรืออากาศ อดีตปลัดกระทรวงกลาโหม, อดีตเสนาธิการทหาร, อดีตผู้ช่วยผู้บัญชาการทหารบก และอดีตเสนาธิการทหารบก มีชื่อเล่นว่า "บี้" หรือที่บรรดาสื่อมวลชนเรียกว่า "บิ๊กบี้"และอดีตสมาชิกคณะรักษาความสงบแห่งชาติ

**ประวัติ**
พลเอก ศิริชัย ดิษยกุล เกิดเมื่อวันที่ 3 กุมภาพันธ์ พ.ศ.  2498

**การศึกษา**
พลเอก ศิริชัยจบการศึกษาจาก โรงเรียนเตรียมทหาร รุ่น 13 โรงเรียนนายร้อยพระจุลจอมเกล้า รุ่น 24 เป็นรุ่นน้องพลเอก ประยุทธ์ จันทร์โอชา ผู้บัญชาการทหารบก และหัวหน้าคณะรักษาความสงบแห่งชาติ

**การทำงาน**
พลเอก ศิริชัย ดิษยกุล เคยดำรงตำแหน่งเสนาธิการทหาร, ผู้ช่วยทูตฝ่ายทหารบก ประจำเอกอัครราชทูตไทย ณ สาธารณรัฐสิงคโปร์, เจ้ากรมข่าวทหารบก,เสนาธิการทหารบก,ผู้ช่วยผู้บัญชาการทหารบก,เสนาธิการทหาร จนกระทั่งได้รับการแต่งตั้งเป็นปลัดกระทรวงกลาโหม แทนพลเอกสุรศักดิ์ กาญจนรัตน์เมื่อวันที่ 1 ตุลาคม 2557
ในเดือนสิงหาคม พ.ศ. 2558 พลเอก ศิริชัยฯ ได้รับแต่งตั้งเป็นรัฐมนตรีว่าการกระทรวงแรงงาน ในรัฐบาลพลเอกประยุทธ์ จันทร์โอชาวันที่ 22 มีนาคม 2559 เขาเสนอแต่งตั้ง พลตรี ธนิต พิพิธวณิชการ เป็นข้าราชการการเมือง ตำแหน่ง เลขานุการรัฐมนตรีว่าการกระทรวงแรงงาน
ในวันที่ 1 พฤศจิกายน พ.ศ. 2560 พลเอกศิริชัยได้ยื่นหนังสือลาออกจากตำแหน่งรัฐมนตรีว่าการกระทรวงแรงงานต่อ พลเอกประยุทธ์ จันทร์โอชา นายกรัฐมนตรีและหัวหน้า คณะรักษาความสงบแห่งชาติ หรือ "คสช." พร้อมกับทีมงานอีก 3 คนคือ พลเอกเจริญ นพสุวรรณ ผู้ช่วยรัฐมนตรี , นายอารักษ์ พรหมณี ที่ปรึกษารัฐมนตรีและ พลโทธนิต พิพิธวณิชการ เลขานุการรัฐมนตรีโดยให้มีผลตั้งแต่วันที่ 1 พฤศจิกายน เป็นต้นไป

**ยศ**
 1 ตุลาคม พ.ศ. 2554 - พลเอก- 3 ธันวาคม พ.ศ. 2557 - พลเรือเอก พลอากาศเอก

**เครื่องราชอิสริยาภรณ์**

**อ้างอิง**
หมวดหมู่:ทหารบกชาวไทย
หมวดหมู่:ปลัดกระทรวงกลาโหมไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:นักการเมืองไทย
หมวดหมู่:สมาชิกคณะรักษาความสงบแห่งชาติ
หมวดหมู่:สมาชิกสภานิติบัญญัติแห่งชาติ
หมวดหมู่:รัฐมนตรีว่าการกระทรวงแรงงานไทย
พรรคประชาธิปไตยและสันติภาพ

พรรคประชาธิปไตยและสันติภาพ (Democracy and Peace Party; ภาษาพม่า: ဒီမိုကရေစီနှင့် ငြိမ်းချမ်းရေးပါတီ) เดิมคือสันนิบาตเพื่อประชาธิปไตยและสันติภาพ (ภาษาพม่า: ဒီမိုကရေစီနှင့် ငြိမ်းချမ်းရေး အဖွဲ့ချုပ်) ซึ่งก่อตั้งตั้งแต่ พ.ศ. 2531 พรรคนี้เป็นพรรคการเมืองในพม่าที่จดทะเบียนใหม่เมื่อเดือนพฤษภาคม พ.ศ. 2553 หัวหน้าพรรคคืออ่อง ทาน

**อ้างอิง**

**แหล่งข้อมูลอื่น**
  Political parties - Myanmar at Encyclopedia of the Nations 
หมวดหมู่:ขบวนการทางการเมืองในประเทศพม่า
สมเด็จพระราชาธิบดีซาลาฮุดดีน อับดุล อาซิซ

สมเด็จพระราชาธิบดีซาลาฮุดดีน อับดุล อาซิซพระองค์เป็นสุลต่านแห่งรัฐเซอลาโงร์ พระองค์เป็นพระราชโอรสของสุลต่านมูซา เกียฮุดดิน เกียยาด ชาห์ เป็นยังดี เปอร์ตวน อากง
องค์ที่ 11 ของมาเลเซีย พระราชสมภพเมื่อวันที่ 8 มีนาคม พ.ศ. 2469 ที่รัฐเซอลาโงร์ สวรรคตเมื่อวันที่ 21 พฤศจิกายน พ.ศ. 2544 รวมพระชนมพรรษา 21 ที่กัวลาลัมเปอร์ พระมเหสีชื่อ
ตวนกู สิตี ไอชาห์ มีพระราชโอรสชื่อสุลต่านชะรอฟุดดีน อิดริส ชาห์

**เครื่องราชอิสริยาภรณ์**

**เครื่องราชอิสริยาภรณ์มาเลเซีย**

**เครื่องราชอิสริยาภรณ์ต่างประเทศ**
 ไทย :
** 2543

**อ้างอิง**
หมวดหมู่:พระมหากษัตริย์มาเลเซีย
หมวดหมู่:ชาวมาเลเซียเชื้อสายบูกิส
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:สุลต่านรัฐเซอลาโงร์
หมวดหมู่:บุคคลจากรัฐเซอลาโงร์
หมวดหมู่:ผู้ได้รับเครื่องราชอิสริยาภรณ์ ร.ม.ภ.
พรรคประชาธิปไตยสหภาพ

พรรคประชาธิปไตยสหภาพ (Union Democratic Party; ภาษาพม่า: ပြည်ထောင်စုဒီမိုကရေစီပါတီ) เป็นพรรคการเมืองในพม่า จัดตั้งขึ้นเมื่อพ.ศ. 2551 ได้จดทะเบียนเมื่อเดือนพฤษภาคม พ.ศ. 2553 หัวหน้าพรรคคือเทียน ทาย พรรคนี้เกิดจากการรวมตัวระหว่างพรรคประชาธิปไตยสาธารณะของพโย มิน เทียน และองค์กรพันธมิตรประชาธิปไตยสหภาพที่ก่อตั้งโดยนักการเมืองชาวไทใหญ่ ชเว โอน

**อ้างอิง**
หมวดหมู่:ขบวนการทางการเมืองในประเทศพม่า
ชเวโอ้น

ชเวโอ้น (ရွှေအုံး) เป็นนักการเมืองชาวไทใหญ่ เกิดเมื่อ 14 มีนาคม พ.ศ. 2465  เป็นผู้ร่วมก่อตั้งพรรคประชาธิปไตยสหภาพ ซึ่งเข้าร่วมในการเลือกตั้ง พ.ศ. 2553  เขาเคยเข้าร่วมในการประชุมเวียงปางหลวงด้วย
ในช่วงปีสุดท้ายของชีวิตเขาตรวจพบว่าตนเองเป็นมะเร็งตับ เขาจึงได้เขียนอัตชีวประวัติของตนเองหนังสือดังกล่าวในชื่อเรื่องการเดินทางของสหภาพ ได้ตีพิมพ์ออกมาในเดือนพฤษภาคม พ.ศ. 2554เขาเสียชีวิตเมื่อ 20 สิงหาคม พ.ศ. 2553 ที่ย่างกุ้ง

**อ้างอิง**
หมวดหมู่:นักการเมืองพม่า
หมวดหมู่:ชาวไทใหญ่
ประเทือง กีรติบุตร

ศาสตราจารย์พิเศษ นายกองใหญ่ ประเทือง กีรติบุตร (20 เมษายน พ.ศ. 2464 – 4 มิถุนายน พ.ศ. 2541) เป็นอดีตรัฐมนตรีว่าการกระทรวงมหาดไทย ในรัฐบาลพลเอก เปรม ติณสูลานนท์ (ครม.42) และรัฐมนตรีว่าการกระทรวงมหาดไทย, รัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันทน์ (ครม.41) อดีตตุลาการรัฐธรรมนูญ อดีตสมาชิกวุฒิสภา และอดีตประธานกรรมการอัยการ

**ประวัติ**
ประเทือง กีรติบุตร เกิดเมื่อวันที่ 20 เมษายน พ.ศ. 2464 ที่ตำบลตลาดน้อย อำเภอสัมพันธวงศ์ จังหวัดพระนคร (ปัจจุบันคือ แขวงตลาดน้อย เขตสัมพันธวงศ์ กรุงเทพมหานคร) เป็นบุตร พระพิพิธพัสดุการ (เส็ง กีรติบุตร) กับเหลี่ยม พิพิธพัสดุการเป็นบุตรคนที่ 5 ในจํานวนพี่น้อง 8 คน เป็นชาย 5 คน เป็นหญิง 3 คน ชีวิตครอบครัว สมรสกับ คุณหญิง วนิดา สุริยกุล มีบุตร-ธิดา 3 คน เคยรับราชการเป็นข้าราชการฝ่ายอัยการ ต่อมาได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปี พ.ศ. 2520 เป็นรองประธานสภานิติบัญญัติแห่งชาติ คนที่ 2 ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก เกรียงศักดิ์ ชมะนันทน์ ในปี พ.ศ. 2522 ต่อมาในเดือนกุมภาพันธ์ พ.ศ. 2523 เขาได้รับแต่งตั้งเป็นรัฐมนตรีว่าการกระทรวงมหาดไทย แทนพลเอก เล็ก แนวมาลี ซึ่งได้ย้ายไปดำรงตำแหน่งรองนายกรัฐมนตรี แต่ยังมิทันได้ปฏิบัติหน้าที่นายกรัฐมนตรี ได้ลาออกจากตำแหน่งในวันที่รัฐบาลจะแถลงนโยบายต่อสภา เมื่อวันที่ 29 กุมภาพันธ์ พ.ศ. 2523 โดยเหตุผลในการลาออกว่า "ได้เกิดการขัดแย้งระหว่างรัฐบาลกับรัฐสภาในปัญหาที่สำคัญหลายเรื่องและหลายครั้งจนยากที่จะบริหารงานของชาติ ให้ดำเนินการไปสู่เป้าหมายที่กำหนดไว้ได้" ส่งผลให้คณะรัฐมนตรีสิ้นสุดลงในทันที
ต่อมาในคณะรัฐมนตรีไทย คณะที่ 42 นำโดยพลเอก เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงมหาดไทย และได้ลาออกในเวลาต่อมา
ในปี พ.ศ. 2539 ได้รับแต่งตั้งเป็นตุลาการรัฐธรรมนูญ จากผู้แทนซึ่งคัดเลือกโดยวุฒิสภา และได้เป็นประธานกรรมการอัยการ ในปี พ.ศ. 2540

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ข้าราชการฝ่ายอัยการชาวไทย
หมวดหมู่:นักกฎหมายชาวไทย
หมวดหมู่:ศาสตราจารย์
หมวดหมู่:อาจารย์คณะนิติศาสตร์
หมวดหมู่:นักการเมืองไทย
หมวดหมู่:รัฐมนตรีว่าการกระทรวงมหาดไทยไทย
หมวดหมู่:รองประธานสภานิติบัญญัติแห่งชาติ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
วิกิพีเดีย:การอนุญาโตตุลาการ/คำร้อง/แม่แบบ

ห้ามแก้ไขหน้านี้ เนื่องจากหน้านี้เกี่ยวข้องกับคดีที่อยู่ในระหว่างการพิจารณา การแก้ไขที่ไม่ได้รับอนุญาตอาจถูกนำออกหากคุณประสงค์เสนอหลักฐานในคดีนี้ ให้ไปหน้าหลักฐาน หรือหากต้องการยื่นข้อเสนอคำวินิจฉัย ให้ไปที่ห้องประชุม
เฝ้าดูหน้าคดีทั้งหมด (รวมหน้าพูดคุย): /index.php?title=&action=watch แรก, /index.php?title=/หลักฐาน&action=watch หลักฐาน, /index.php?title=/ห้องประชุม&action=watch ประชุม, /index.php?title=/คำวินิจฉัยที่เสนอ&action=watch เสนอวินิจฉัย
ห้ามแก้ไขหน้านี้เว้นแต่คุณเป็นอนุญาโตตุลาการ นายทะเบียน หรือเพิ่มชื่อตนเป็นคู่กรณีใหม่ในคดีนี้ ถ้อยแถลงในหน้านี้เป็นสำเนาถูกต้องของถ้อยแถลงตามที่ปรากฎในคำขอตัดสินชี้ขาดข้อพิพาท ดังนี้จึงไม่อาจแก้ไขหรือลบออกได้ (อย่างไรก็ดีถ้อยแถลงที่ยาวมากอาจถูกตัดทอน และย้ายถ้อยแถลงเต็มไปยังหน้าพูดคุย ถ้อยแถลงโดยผู้เขียนที่ไม่เกี่ยวข้องระหว่างระยะคำร้องจะถูกคัดลอกไปหน้าพูดคุยเช่นกัน) หากต้องการนำเสนอหลักฐานต่ออนุญาโตตุลาการ ให้นำเสนอที่หน้่า /หลักฐาน อย่างไรก็ดี หลักฐานส่วนตัว หลักฐานลับหรือหลักฐานที่มีความละเอียดอ่อนต้องได้รับความยินยอมของอนุญาโตตุลาการผ่านทางอีเมลในการเผยแพร่
อนุญาโตตุลาการ คู่กรณีและผู้เขียนอื่นอาจเสนอหลักการ ข้อเท็จจริงที่ทราบและทางแก้ที่ /ห้องประชุม นอกจากนี้ยังสามารถใช้ห้องประชุมเสนอความเห็นทั่วไปต่อหลักฐาน และอนุญาโตตุลาการสามารถใช้หน้าดังกล่าวถามคำถามต่อคู่กรณี ในลำดับสุดท้าย อนุญาโตตุลาการจะออกเสียงลงมติคำวินิจฉัยเสร็จเด็ดขาดในคดีที่ /คำวินิจฉัยที่เสนอ ทั้งนี้เฉพาะอนุญาโตตุลาการเท่านั้นที่สามารถเสนอคำวินิจฉัยได้
เมื่อคดีสิ้นสุด ผู้เขียนอื่นควรแก้ไข #การบังคับตามคำตัดสิน ตามความจำเป็น แต่ห้ามแก้ไขเนื้อหาอื่นของหน้านี้ยกเว้นโดยนายทะเบียนหรืออนุญาโตตุลาการ โปรดยกปัญหาใหม่เกี่ยวกับคำวินิจฉัยนี้ที่ วิกิพีเดีย:การอนุญาโตตุลาการ/คำร้อง/การขอความกระจ่างและการแปรญัตติ ปรึกษาปัญหาทั่วไปใด ๆ ที่คุยเรื่องวิกิพีเดีย:คณะอนุญาโตตุลาการ และรายงานการละเมิดคำวินิจฉัยที่ วิกิพีเดีย:การอนุญาโตตุลาการ/คำร้อง/การบังคับใช้ 

**สารสนเทศแห่งคดี**

**คู่กรณีที่เกี่ยวข้อง**

**การระงับข้อพิพาทก่อนหน้า**

**ถ้อยแถลงเบื้องต้น**

**ถ้อยแถลงโดยคู่กรณี 1**
โปรดเขียนโดยกระชับ

**ถ้อยแถลงโดยคู่กรณี 2**
โปรดเขียนโดยกระชับ

**คำวินิจฉัยเบื้องต้น**

**หมายเหตุนายทะเบียน**

**ความเห็นของอนุญาโตตุลาการในการรับพิจารณาปัญหานี้ (0/0/0/0)**

**คำสั่งห้ามชั่วคราว (ยังไม่มี)**
**คำวินิจฉัย (ยังไม่มี) =
การนับคะแนนทั้งหมดยึดการลงมติที่ /คำวินิจฉัยที่เสนอ ในหน้าดังกล่าวมีความเห็นและการพิจารณาในชั้นวินิจฉัยด้วย

**หลักการ**

**การไต่สวนข้อเท็จจริง**

**คำตัดสิน**
คำตัดสินที่กำหนดระยะเวลา (ตัวอย่างเช่น ห้าม X เดือน หรือคุมประพฤติการย้อน Y เดือน) ให้มีผลพร้อมกันเว้นแต่ระบุไว้เป็นอื่น 

**การบังคับใช้**

**การบังคับตามคำตัดสิน**
ให้บันทึกการบล็อก จำกัด แบนหรือวิธีการบังคับอื่น (เช่น วิธีการบังคับโดยดุลยพินิจ) ที่ดำเนินการตามคำตัดสินในส่วนนี้ โดยให้เขียนชื่อผู้ใช้หรือหน้าที่บังคับใช้ ผู้ดูแลระบบที่บังคับใช้ วันที่ สภาพการบังคับใช้และวันสิ้นสุด (ถ้ามี) และข้อเท็จจริงแห่งการบังคับ

**วิธีการบังคับต่อผู้ใช้**

**วิธีการบังคับเฉพาะหน้า**
ให้รวมถึงวิธีการบังคับต่อผู้ใช้ซึ่งบังคับใช้วิธีการบังคับหน้าในส่วนนี้ ใต้วิธีการบังคับหน้าที่บันทึก
หมวดหมู่:การอนุญาโตตุลาการวิกิพีเดีย
__NOINDEX__
พายุพิโรธ

เหตุการณ์เรือแตกในองก์ที่ 1 ฉากที่ 1 แกะสลักโดยเบนจามิน สมิธ ในปี ค.ศ. 1797 หลังจากวาดโดยจอร์จ รอมนีย์
The Tempest (1908)
พายุพิโรธ (The Tempest) เป็นบทละครของวิลเลียม เชคสเปียร์ เชื่อกันว่าแต่งขึ้นในช่วงปี ค.ศ. 1610-1611 และเป็นบทละครสุดท้ายที่แต่งโดยเชคสเปียร์เอง จัดอยู่ในประเภทละครสุขนาฏกรรม (comedy) โดยฉบับภาษาไทย แปลโดยนพมาส แววหงส์ ตีพิมพ์ครั้งแรกโดยแพรวสำนักพิมพ์ เมื่อ พ.ศ. 2555

**เรื่องย่อ**
พรอสเพโร ดยุกแห่งมิลานและมิแรนดา บุตรสาว ถูกเนรเทศมาอยู่ที่เกาะร้างหลังถูกโค่นอำนาจโดยน้องชาย อันโตนิโอ และอลองโซ กษัตริย์แห่งเนเปิลส์ เมื่อรู้ว่าทั้งคู่จะผ่านมาใกล้ ๆ เกาะที่ตนอยู่ พรอสเพโรและแอเรียล ภูติรับใช้ ก็ดลบันดาลให้เกิดพายุใหญ่ จนเรือของอันโตนิโอและอลองโซแตกลอยมาติดที่เกาะ พรอสเพโรหาเรื่องแกล้งอันโตนิโอและอลองโซ แต่สุดท้าย เขาก็ยกโทษให้กับทั้งคู่ และยอมรับการแต่งงานระหว่างมิแรนดาและเฟอร์ดินานด์ โอรสของอลองโซ แล้วกลับไปปกครองมิลานตามเดิม

**ตัวละครหลัก**
 พรอสเพโร (Prospero): ดยุกแห่งมิลาน ผู้ถูกเนรเทศมาอยู่ที่เกาะร้างกับบุตรสาว- มิแรนดา (Miranda): บุตรสาวของพรอสเพโร- แอเรียล (Ariel): ภูติบนเกาะร้าง- อันโตนิโอ (Antonio): น้องชายของพรอสเพโร ร่วมมือกับอลองโซ ยึดอำนาจพี่ชายตัวเอง- อลองโซ (Alonso): กษัตริย์แห่งเนเปิลส์- เฟอร์ดินานด์ (Ferdinand): โอรสของอลองโซ

**อ้างอิง**

**แหล่งข้อมูลอื่น**
 The  original-spelling text of The Tempest date=2014-08-16  at Internet Shakespeare Editions-  The Tempest Navigator date=2018-11-02 , including annotated text, line numbers, scene summaries, and text search
หมวดหมู่:งานเขียนของเชกสเปียร์
หมวดหมู่:บทละคร
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
หมวดหมู่:วรรณกรรมในคริสต์ทศวรรษ 1610
ทุ่งหญ้า

ทุ่งหญ้า (grassland) เป็นพื้นที่ซึ่งพืชพรรณส่วนใหญ่เป็นหญ้า (Poaceae) แต่ยังพบพืชวงศ์กก (Cyperaceae และ Juncaceae) ได้ ทุ่งหญ้งเกิดตามธรรมชาติในทุกทวีป ยกเว้นทวีปแอนตาร์กติกา ทุ่งหญ้าพบในภูมินิเวศ (ecoregion) ส่วนใหญ่ของโลก ตัวอย่างเช่น มีการจำแนกห้าภูมินิเวศบนดินทุ่งหญ้าเขตอบอุ่น สะวันนาและชีวนิเวศทุ่งไม้พุ่ม (shrubland) เป็นห้าประเภท ซึ่งเป็นหนึ่งในแปดเขตชีวภาพของโลก
หมวดหมู่:ที่ราบ
หมวดหมู่:หญ้า
ปรัชญาชีวิต (หนังสือ)

ปรัชญาชีวิต (The Prophet) เป็นกวีนิพนธ์รวมเล่ม แต่งโดยญิบรอน เคาะลีล ญิบรอน ตีพิมพ์ครั้งแรกเมื่อ พ.ศ. 2466 และกลายเป็นผลงานที่ได้รับความนิยมอย่างสูง แปลไปแล้วกว่า 40 ภาษาทั่วโลก และยังคงพิมพ์อยู่เรื่อย ๆ โดยฉบับภาษาไทย แปลโดยระวี ภาวิไล ตีพิมพ์ครั้งแรกโดยสำนักพิมพ์ผีเสื้อ เมื่อ พ.ศ. 2535 (แต่มีการตีพิมพ์มาก่อนหน้านี้แล้ว ตั้งแต่ พ.ศ. 2504)

**อ้างอิง**
หมวดหมู่:วรรณกรรมในปี พ.ศ. 2466
หมวดหมู่:กวีนิพนธ์
หมวดหมู่:วรรณกรรมที่สร้างเป็นภาพยนตร์
คายันทาวเวอร์

คายันทาวเวอร์ (Cayan Tower) หรือที่รู้จักในชื่อ อินฟินิตี้ ทาวเวอร์ ก่อนที่จะมีพิธีเปิดอย่างเป็นทางการ คือตึกระฟ้าแห่งหนึ่งในนครดูไบ สหรัฐอาหรับเอมิเรตส์ ด้วยความสูง 306 เมตร (1,004 ฟุต) จำนวน 80 ชั้น โดยกลุ่มการพัฒนาและการลงทุนที่ดินคายัน อาคารได้รับการออกแบบโดยกลุ่มทางสถาปัตยกรรมสกิดมอร์, โอวิงส์ และเมอร์ริล ซึ่งกลุ่มเดียวกันนี้ได้มีแนวคิดการออกแบบบุรจญ์เคาะลีฟะฮ์ในดูไบ และตึกทรัมพ์ ทาวเวอร์ ในชิคาโก คายันทาวเวอร์เปิดทำการเมื่อวันที่ 10 มิถุนายน ค.ศ. 2013 ซึ่งกลายเป็นตึกระฟ้าที่สูงที่สุดในโลกด้วยการบิดเป็นวง 90 องศา

**ดูเพิ่ม**
 ตึกระฟ้า- รายชื่อตึกที่สูงที่สุดในโลก-  เว็บไซต์ คายันทาวเวอร์ date=2014-05-22 - Cayan tower

**อ้างอิง**
หมวดหมู่:สิ่งก่อสร้างตั้งแต่ พ.ศ. 2556
หมวดหมู่:โรงแรมในดูไบ
หมวดหมู่:ดูไบ
หมวดหมู่:ตึกระฟ้าในดูไบ
ราชอาณาจักรคองโก

อาณาจักรแห่งคองโก (Kongo dya Ntotila หรือ Wene wa Kongo; Reino do Kongo) เป็นอาณาจักรแอฟริกันอยู่ในภาคตะวันตกตอนกลางของแอฟริกาซึ่งปัจจุบันคือทางตอนเหนือของประเทศแองโกลาและจังหวัดคาบินดา, ตะวันตกของสาธารณรัฐประชาธิปไตยคองโก ทางใต้ของประเทศกาบอง และสาธารณรัฐคองโก ในช่วงที่ยิ่งใหญ่ที่สุดมีขอบเขตจากมหาสมุทรแอตแลนติกทางตะวันตกไปถึงแม่น้ำกวันโกทางทิศตะวันออก และจากแม่น้ำคองโกทางทิศเหนือไปยังแม่น้ำกวันซาทางทิศใต้ ราชอาณาจักรประกอบด้วยจังหวัดหลักหลายจังหวัดที่ปกครองโดยมานิคองโก (Manikongo) ซึ่งเป็นตำแหน่งของโปรตุเกสตามแบบของตำแหน่งผู้ปกครองคองโก อึมเวเน คองโก (Mwene Kongo) หมายถึงเจ้าหรือผู้ปกครองของอาณาจักรคองโก แต่ขอบเขตของอิทธิพลขยายไปยังราชอาณาจักรที่อยู่ใกล้เคียงเช่น โงโย, คาคองโก, โลอันโก, อึนดองโก และมาตัมบา ซึ่งอึนดองโกและมาตัมบาปัจจุบันอยู่ในประเทศแองโกลา 
ราชอาณาจักรในช่วงปี ค.ศ. 1390–1862 อยู่ในฐานะรัฐอิสระ และจาก ค.ศ. 1862–1914 อยู่ในฐานะเป็นรัฐอารักขาของราชอาณาจักรโปรตุเกส ในปี ค.ศ. 1914 หลังจากที่โปรตุเกสปราบปรามการกบฏของคองโก โปรตุเกสได้ยกเลิกตำแหน่งกษัตริย์แต่ในนาม ตำแหน่งกษัตริย์แห่งคองโกได้รับการฟื้นฟูระหว่างปี ค.ศ. 1915 ถึง 1975 โดยเป็นตำแหน่งที่ไม่มีอำนาจที่แท้จริง ดินแดนที่เหลือของราชอาณาจักรถูกผนวกเข้ากับอาณานิคมแองโกลาของโปรตุเกส, เบลเยียมคองโก และสาธารณรัฐคาบินดา ในปัจจุบันองค์กรศาสนานิกายบุนดูเดียคองโกสนับสนุนการฟื้นฟูราชอาณาจักรผ่านการแยกตัวจากแองโกลา, สาธารณรัฐคองโก และสาธารณรัฐประชาธิปไตยคองโก

**หมายเหตุ**

**อ้างอิง**

**แหล่งข้อมูลอื่น**
 ราชอาณาจักรคองโก- 1= L'Observateur Kongo en-  Kongo people information-  Kongo religion-  The Story of Africa: Kongo – บีบีซี เวิลด์ เซอร์วิส
หมวดหมู่:รัฐสิ้นสภาพในทวีปแอฟริกา
หมวดหมู่:รัฐและดินแดนที่ก่อตั้งในคริสต์ศตวรรษที่ 14
หมวดหมู่:สิ้นสุดในคริสต์ศตวรรษที่ 20
หมวดหมู่:ราชาธิปไตยในอดีต
โดเมนแบบบูล

โดเมนแบบบูล (Boolean domain) ในทางคณิตศาสตร์และพีชคณิตนามธรรม คือเซตที่ประกอบด้วยสมาชิกสองตัวที่เป็นการตีความว่า เท็จ กับ จริง เท่านั้น ในทางตรรกศาสตร์ คณิตศาสตร์ และวิทยาการคอมพิวเตอร์เชิงทฤษฎี โดเมนแบบบูลมักจะเขียนเป็น {0, 1}, {false, true}, {F, T}, หรือ 
โครงสร้างเชิงพีชคณิตที่สร้างขึ้นบนโดเมนแบบบูลตามธรรมชาติคือพีชคณิตแบบบูลบนสมาชิกสองตัว (two-element Boolean algebra) วัตถุเริ่มต้นในแคทิกอรีของแลตทิซมีขอบเขตคือโดเมนแบบบูล
ในทางวิทยาการคอมพิวเตอร์ ตัวแปรแบบบูล (Boolean variable) คือตัวแปรที่เก็บค่าเป็นสมาชิกจากโดเมนแบบบูล ภาษาโปรแกรมบางภาษามีคำหรือสัญลักษณ์ที่สงวนไว้สำหรับสมาชิกในโดเมนแบบบูล เช่น false กับ true อย่างไรก็ดี ภาษาโปรแกรมหลาย ๆ ภาษาก็ไม่ได้มีชนิดข้อมูลแบบบูลโดยเฉพาะ เช่นภาษาซีหรือภาษาเบสิก ค่าเท็จแทนด้วยจำนวน 0 และค่าจริงแทนด้วยจำนวน 1 หรือ −1 ตามลำดับภาษา เป็นต้น และตัวแปรทั้งหมดที่เก็บค่าเหล่านี้ก็สามารถเก็บจำนวนอื่น ๆ ได้อีกเช่นกัน

**การวางนัยทั่วไป**
โดเมนแบบบูล {0, 1} สามารถแทนที่ด้วยช่วงหนึ่งหน่วย 0, 1 ซึ่งนอกจากค่า 0 หรือ 1 แล้วก็ยังมีค่าใด ๆ ที่อยู่ระหว่าง 0 กับ 1 อีกด้วย ถ้าเขียนในเชิงพีชคณิต นิเสธ (นอต) จะเขียนเป็น 1 − x, การเชื่อม (แอนด์) จะเขียนเป็นการคูณ xy และการเลือก (ออร์) จะนิยามผ่านกฎเดอมอร์แกนได้เป็น 1 − (1 − x) (1 − y)
การตีความค่าเหล่านี้เป็นค่าความจริงเชิงตรรกะทำให้เกิดตรรกศาสตร์หลายค่า (multi-valued logic) ซึ่งกลายมาเป็นพื้นฐานของตรรกศาสตร์คลุมเครือ (fuzzy logic) และตรรกศาสตร์เชิงน่าจะเป็น (probabilistic logic) โดยค่าค่าหนึ่งจะถูกตีความว่าเป็น "ระดับ" ของความจริง นั่นคือ ขอบเขตหรือความน่าจะเป็นขนาดใดที่ทำให้ประพจน์เป็นจริง

**อ้างอิง**
หมวดหมู่:พีชคณิตแบบบูล
สวยร้ายสายลับ

สวยร้ายสายลับ เป็นละครโทรทัศน์ไทย แนวโรแมนติก-แอ็กชั่น-คอมเมดี นำแสดงโดย ธนิน มนูญศิลป์,อรเณศ ดีคาบาเลส เริ่มออกอากาศตอนแรกวันที่ 26 ตุลาคม พ.ศ. 2557–29 พฤศจิกายน พ.ศ. 2557 เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ยูม่า 99 จำกัด บทประพันธ์โดย มีนมีนา บทโทรทัศน์โดย วิลักษณา กำกับการแสดงโดย บัวรัตนา (รัตนา แซ่ตั่น)

**รายชื่อนักแสดงนำ**
 ธนิน มนูญศิลป์  รับบทเป็น  ร้อยตำรวจเอกขั้นเทพ นราดุลย์ (ผู้กองขั้นเทพ)- อรเณศ ดีคาบาเลส  รับบทเป็น  ร้อยตำรวจเอกหญิงเมษา พงศ์โสภาศิริ (ผู้กองเมษา)- อเล็กซานเดอร์ เรนเดลล์  รับบทเป็น  ไมค์ โจ๊กเกอร์- พิชชาภา พันธุมจินดา  รับบทเป็น  หนูปึก- ดอม เหตระกูล  รับบทเป็น  ผู้การสถิตย์ยุทธ- ภัทรภณ โตอุ่น  รับบทเป็น  รองชายชาติ- จักรกฤษณ์ อำมะรัตน์  รับบทเป็น  ผู้การเสวี- สันติสุข พรหมศิริ  รับบทเป็น  วัฒนา พงศ์โสภาศิริ- สุปราณี เจริญผล  รับบทเป็น  ประไพพรรณ พงศ์โสภาศิริ- กลศ อัทธเสรี  รับบทเป็น  เควิน สมิธ

**นักแสดงรับเชิญ**
 พศิน เรืองวุฒิ  รับบทเป็น  เสี่ยเล็ก- เสือ ทอรัส  รับบทเป็น  เฮียฮง- วัชรเกียรติ บุญภักดี  รับบทเป็น  โต- โชกุน สันธนะพานิช  รับบทเป็น  ชายชุดดำ- ชลิต เฟื่องอารมย์  รับบทเป็น  พ่อฟัก- อรสา พรหมประทาน  รับบทเป็น  แม่คิง- จีรศักดิ์ ปิ่นสุวรรณ  รับบทเป็น  เสี่ยซ้ง- สุเชาว์ พงษ์วิไล  รับบทเป็น  ปีเตอร์- ไกรลาศ เกรียงไกร  รับบทเป็น  ผู้ใหญ่บ้าน- โป๊งเหน่ง เชิญยิ้ม  รับบทเป็น  แหล่- สมเจต พยัฆโส  รับบทเป็น  ใจ- รัชชาย เกตุไทย  รับบทเป็น  สิงห์- กิตติพงศ์ โพษสาลี  รับบทเป็น  ฟู- ด.ญ.ชินารดี อนุพงษ์ภิชาติ  รับบทเป็น เมณิกา (ตังตัง)- ด.ญ.ปุณณดา วอสเบียน  รับบทเป็น ผู้กองเมษา (วัยเด็ก)

**เพลงประกอบละคร**
# เพลง เก็บไว้ (เพลงเปิด) ขับร้องโดย เดมี่ ฤทธิบุตร
# เพลง ฉันจะดูแลเธอ (เพลงปิด) ขับร้องโดย ธนิน มนูญศิลป์

**ข้อมูลการออกอากาศ**
 วันที่ 2 พฤศจิกายน พ.ศ. 2557 ละครงดออกอากาศ เนื่องจากทางสถานีร่วมกับซีทีเอชถ่ายทอดสดฟุตบอลบาร์เคลย์ส พรีเมียร์ลีก อังกฤษ ฤดูกาล 2014/2015 ระหว่าง แมนเชสเตอร์ซิตี พบกับ แมนเชสเตอร์ยูไนเต็ด จากสนามเอติฮัด สเตเดี้ยม ประเทศอังกฤษ ตั้งแต่เวลา 20.15 - 22.45 น.- วันที่ 8 พฤศจิกายน พ.ศ. 2557 ละครออกอากาศ ตั้งแต่เวลา 20.15 - 21.45 น. เนื่องจากทางสถานีร่วมกับซีทีเอชถ่ายทอดสดฟุตบอลบาร์เคลย์ส พรีเมียร์ลีก อังกฤษ ฤดูกาล 2014/2015 ระหว่าง เวสต์แฮม ยูไนเต็ด พบกับ แอสตันวิลลา จากสนามอัพตัน ปาร์ค ประเทศอังกฤษ ตั้งแต่เวลา 21.45 - 00.00 น.

**อ้างอิง**

**แหล่งข้อมูลอื่น**
  เรื่องย่อละคร สวยร้ายสายลับ : กระปุก-  เรื่องย่อละคร สวยร้ายสายลับ : Manager Onlinefix-attempted=yes - 781-  เพลงประกอบละคร สวยร้ายสายลับ : Qikplay.com
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์โดยยูม่า
หมวดหมู่:ทฤษฎีแคทิกอรี

หมวดหมู่:โครงสร้างทางคณิตศาสตร์
หมวดหมู่:สาขาของพีชคณิตนามธรรม
หมวดหมู่:ฟังก์ชันและการจับคู่
หมวดหมู่:ทฤษฎีแบบชนิด

หมวดหมู่:โครงสร้างทางคณิตศาสตร์
หมวดหมู่:ตรรกศาสตร์ในวิทยาการคอมพิวเตอร์
หมวดหมู่:ทฤษฎีภาษาโปรแกรม
หมวดหมู่:คณิตตรรกศาสตร์
กาลานุกรมวิวัฒนาการมนุษย์

ไฟล์:Age-of-Man-wiki.jpg |thumb |ภาพแสดงต้นไม้บรรพชีวินวิทยาของสัตว์มีกระดูกสันหลังทำใน ปี ค.ศ. 1879 (ของ Ernst Haeckel) ประวัติวิวัฒนาการของสปีชีส์ต่าง ๆ ได้รับการพรรณนาว่าเป็นต้นไม้วิวัฒนาการชาติพันธุ์  โดยมีสาขาต่าง ๆ มากมายแยกออกจากลำต้นต้นเดียว  แม้ว่าข้อมูลที่ใช้สร้างต้นไม้นี้จะล้าสมัยแล้ว  แต่ก็ยังแสดงหลักการบางอย่างที่ต้นไม้ที่ทำขึ้นในปัจจุบันอาจจะทำให้เห็นได้ไม่ชัดเจน  "พุ่มไม้" ด้านบนขวาสุดเป็นพวกของสัตว์เลี้ยงลูกด้วยนมรวมทั้งมนุษย์
กาลานุกรมวิวัฒนาการมนุษย์  (timeline of human evolution) แสดงเหตุการณ์สำคัญต่าง ๆ ในกระบวนการวิวัฒนาการของมนุษย์และของบรรพบุรุษมนุษย์
ซึ่งรวมคำอธิบายสั้น ๆ เกี่ยวกับสัตว์บางประเภท  บางสปีชีส์  หรือบางสกุล  ซึ่งอาจจะเป็นบรรพบุรุษของมนุษย์
บทความไม่มุ่งจะแสดงกำเนิดของชีวิตซึ่งกล่าวไว้ในบทความกำเนิดชีวิตจากสิ่งไร้ชีวิต แต่มุ่งจะแสดงสายพันธุ์ที่เป็นไปได้สายหนึ่งที่ดำเนินมาเป็นมนุษย์
ข้อมูลของบทความมาจากการศึกษาในบรรพชีวินวิทยา ชีววิทยาพัฒนาการ (developmental biology) สัณฐานวิทยา และจากข้อมูลทางกายวิภาคและพันธุศาสตร์
การศึกษาเกี่ยวกับวิวัฒนาการมนุษย์เป็นส่วนสำคัญของมานุษยวิทยา

**อนุกรมวิธานของมนุษย์**
ดูรายละเอียดอื่นที่ การจำแนกชั้นของไพรเมต-วงศ์ลิงใหญ่
การสืบทอดสายพันธุ์โดยแคลดิสติกส์ (คือโดยการเปรียบเทียบความคล้ายคลึงกัน) ของมนุษย์สปีชีส์ H. sapiens (คือมนุษย์ปัจจุบัน) มีดังต่อไปนี้

**กาลานุกรม**
ตัวย่อ Ma หมายถึง "ล้านปีก่อน" (Millions of Years Ago)

**สิ่งมีชีวิตแรกสุด**

**สัตว์มีแกนสันหลัง**

**สัตว์สี่ขา**

**สัตว์เลี้ยงลูกด้วยนม**

**สัตว์อันดับวานร**

**ลิงใหญ่**

**มนุษย์**

**ดูเพิ่ม**
 วิวัฒนาการของมนุษย์- แผนภูมิสปีชีส์ตามกาลเวลา (ลำดับการเกิดขึ้นของสายพันธุ์มนุษย์ )- ตารางเปรียบเทียบสปีชีส์ต่าง ๆ ของมนุษย์สกุลโฮโม- แผนภาพแสดงความใกล้เคียงกันของสายพันธุ์มนุษย์- พุทธศาสนากับทฤษฎีวิวัฒนาการ- เอป (Hominoidea)- โฮโม- มนุษย์- ยุคก่อนประวัติศาสตร์- อนุกรมวิธาน- การจำแนกชั้นทางวิทยาศาสตร์- รายการซากดึกดำบรรพ์สายพันธุ์มนุษย์

**เชิงอรรถ**

**อ้างอิง**

**แหล่งข้อมูลอื่น**
 publisher=Smithsonian Institution Human Origins Program  เป็นเว็บไซต์สื่อประสมภาษาอังกฤษที่อ่านง่ายและมีข้อมูลทันสมัย- publisher=Australian Musuem  เป็นเว็บไซต์ภาษาอังกฤษมีข้อมูลทันสมัย- df=dmy-all มีวีดิทัศน์คำบรรยายพื้นฐาน (มุ่งกลุ่มเยาวชน)  ภาษาอังกฤษเกี่ยวกับการศึกษาวิวัฒนาการมนุษย์ของนักวิชาการชื่อดังรวมทั้งทิม ไวท์, Sarah Tishkoff และ John Shea -  รายการ The Evolution of Man ของ BBC- work=Evolution-  Becoming Human: Paleoanthropology, Evolution and Human Origins, presented by Arizona State University's Institute of Human Origins- df=dmy-all
หมวดหมู่:วิวัฒนาการของมนุษย์
หมวดหมู่:กาลานุกรมชีววิทยา
เดอะจั๊กส์

The Jukks (เดอะจั๊กส์) เป็นวงดนตรีแนวออลเทอร์นาทิฟสัญชาติไทย สังกัดค่ายสมอลล์รูม

**ประวัติ**
เดอะจั๊กส์เกิดจากสมาชิกทุกคนเป็นเพื่อนกันจากมหาวิทยาลัยศิลปากร ชื่อวงเดอะจั๊กส์มีที่มาจากคำว่า รักแร้ ใช้เครื่องดนตรีสามชิ้น มีโอกาสได้ทำอัลบั้มเพลง smallroom 007 : Boutique ในสังกัดสมอลล์รูม

**ผลงาน**

**อัลบัม**
 Cup D (พ.ศ. 2554)
# 	จั๊กกะแร้ 
# 	หว่าเว้ 
# 	เค็ม
# 	นม 
# 	สมองกลวง
# 	เธอ get ก็ o.k. (Ost. สุดเขต สเลดเป็ด)
# 	หมา 
# 	หลักหน่วย  
# BTS
 CLIPS (พ.ศ. 2560)
# ไทยแลนด์ ฮอลิเดย์ (THAILAND HOLIDAY)
# เกาหลี (SERIES)
# ไขมัน (CHOLESTEROL)
# ทำซึ้ง (ACT ART)
# ความเป็นจริง (FACT)
# อยู่คนเดียว (ISLAND)
# ไม่อยากหายใจ (DYING)
# ทิ้ง (CUT)
# หมอนที่เปียกน้ำตา (TRACE)
# อากาศ  (SPACE)
# ขยะ (DROP)
# หัวใจ (WEAKNESS)
# ทำไมโก (WHY LIES)
# สัก (HENNA)
# อย่ากลัว (DARE)
# ความผิด (WRONG)
# ชานชลา (PLATFORM)
# ฉันอยู่ในนั้น (LEAVE)
# DYING (NOISE MIX)
# ISLAND (ISOLATION)
# WEAKNESS (BEAT IT)
# ACT ART (PHONE MIX)
# SERIES (PARK SYNTH SONG)
# THALAND HOLIDAY (COSMIC)

**ซิงเกิล**
 พ.ศ. 2557- แอ๊ดโฮ (add..ho) )- เข้าป่า
 พ.ศ. 2558- นอยอ่ะ | paranoid man- ครับป้า | Cuppa
 พ.ศ. 2560- ความเป็นจริง | FACT
พ.ศ. 2563- ไม่มีเหตุผล | INNOCENT

**ผลงานเพลงอื่น ๆ**
 Smallroom 007 Boutique (พ.ศ. 2552)-  อรอนงค์
 เพลงประกอบคาราบาว เดอะซีรีส์ (พ.ศ. 2556)- ลุงขี้เมา- วณิพก
 ผลงานเพลงอื่นๆ- ละเมอ โอ้ I Miss U เพลงประกอบภาพยนตร์เรื่อง สคส สวีทตี้ (พ.ศ. 2554)- คิดถุง  (ร่วมร้องโดย พันธมิตร) ประกอบ SMART TEEN : love "say + play" (พ.ศ. 2555)- เพลงเติมแซบ - จุ่มแซบฮัท (พ.ศ. 2555)- อยากบอกรัก (เพลงประกอบโฆษณา เดนทีน ร่วมกับ อุรัสยา เสปอร์บันด์) (พ.ศ. 2556)- กันและกัน ฟัดจังโตะ เวอร์ชัน  - The Jukks ละอองฟอง Feat. บอย ปกรณ์ ยิปโซ รมิตา (พ.ศ. 2556)

** แหล่งข้อมูลอื่น**
เฟซบุ๊กของเดอะจั๊กส์
เว็บไซต์ของสมอลล์รูม
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2552
หมวดหมู่:ศิลปินสังกัดสมอลล์รูม
เฟนเดอร์ เทเลแคสเตอร์

เฟนเดอร์ เทเลแคสเตอร์ สีบัตเตอร์สก็อตช์
เฟนเดอร์ เทเลแคสเตอร์ (Fender Telecaster) หรือเรียกสั้นๆ ว่า เทเล (Tele) เป็นกีตาร์ไฟฟ้าตัวตัน (solid body) คอเว้าเดี่ยว รุ่นแรกที่ผลิตในเชิงพาณิชย์ของเฟนเดอร์ จำหน่ายครั้งแรกเมื่อปี ค.ศ. 1950 และยังคงผลิตอยู่เรื่อยๆ เทเลแคสเตอร์เป็นรุ่นที่นิยมเล่นในแนวเพลงคันทรี, แจ๊ส, บลูส์ หรือแม้กระทั่งร็อก มีรุ่นย่อยๆ อีกหลายรุ่น เช่น  Thinline, Custom, Deluxe, Plus, Tele Jr., Nashville B-Bender และรุ่น signature ของศิลปินที่มีชื่อเสียงอีกหลายคน 
นอกจากจะเป็นชื่อรุ่นกีตาร์ไฟฟ้าแล้ว เทเลแคสเตอร์ยังเป็นชื่อรุ่นของกีตาร์เบสอีกด้วย โดยมีโครงสร้างคล้ายกัน แต่จะแตกต่างกันตรงที่กีตาร์เบสเทเลแคสเตอร์จะเป็นแบบคอเว้าคู่ (double cutaway)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2013-10-29 
หมวดหมู่:กีตาร์
หมวดหมู่:ผลิตภัณฑ์ที่ออกในปี พ.ศ. 2493
หมวดหมู่:หมวดหมู่ตั้งตามชื่อบริษัท‎
หมวดหมู่:เฟนเดอร์
เอส (วงดนตรี)

เอส (에스; S)  กลุ่มโครงการ 'S' คังตะ ชินฮเยซอง จาก Shinhwa และ ลีจีฮุน กำลังจะหวนกลับของพวกเขาหลังจาก 11 ปีและจะปล่อยมินิอัลบั้มใหม่ 'ฤดูใบไม้ร่วง Breeze'
แทร็กทั้งหมดในอัลบั้มใหม่นี้มีการผลิตโดย Kangta และจะนำเสนอความสามัคคีที่เป็นเอกลักษณ์และความสวยงามของกลุ่ม
กรุณารับพร้อมที่จะตกหลุมรักกับสามคนที่น่ากลัวเหล่านี้ในฤดูใบไม้ร่วงนี้ :)
(เป็นโครงการกลุ่มชาวเกาหลีใต้ประกอบด้วยสามสมาชิก: คังตะ, ลีจีฮุนและชินฮเยซอง เป็นกลุ่มที่ใช้งานเฉพาะในปี 2003 ภายใต้ชื่อ บริษัท SM Entertainment พวกเขาเป็นข่าวที่จะทำให้การกลับมาในเดือนตุลาคมปี 2014)

**ประวัติ**
ก่อนที่จะเปิดตัวกันเป็นกลุ่ม 'S' ทั้งสามคนเป็นศิลปินที่ประสบความสำเร็จ อัลบั้มแรกของพวกเขาคือ  Fr.In.Cl  ซึ่งย่อมาจาก  Friends in Classic  เกี่ยวกับวัยเดียวกันพวกเขาเป็นเพื่อนสนิทและมีฐานแฟนคลับที่เติบโตอย่างต่อเนื่องใน ญี่ปุ่น

**ประวัติสมาชิก**

**คังตะ**
คังตะเป็นสมาชิกของกลุ่มไอดอลวัยรุ่น HOT คังตะเป็นนักร้องหลักของเอชโอที จนกระทั่งกลุ่มที่ยกเลิกในปี 2001 เขาได้รับการยอมรับข้อเสนอที่ร่ำรวยจาก SM Entertainment และยังคงประกอบอาชีพทางดนตรีของเขาปล่อยอัลบั้มเดี่ยวซึ่งประกอบไปด้วยเพลงบัลลาดที่ส่วนใหญ่ แต่ยังมีแทร็คที่เต้นเป็นครั้งคราว

**ชิน ฮเยซอง**
ชินฮเยซอง เปิดตัวในวงการเพลงเกาหลีที่เป็นที่นิยม บอยแบนด์  ชินฮวา ในปี 1998 เป็นนักร้องนำวง เขายังคงที่จะดำเนินการร่วมกับ  ชินฮวา นานกว่าสิบปี นอกจากนี้เขายังได้รับการชื่นชมความสำเร็จมากที่สุดในทุก  ชินฮวา สมาชิกที่ได้ดำเนินการอาชีพปล่อยสี่ยาวเต็มรูปแบบสตูดิโออัลบั้มเดี่ยวสองอัลบั้ม EP ในฤดูหนาว  เกาหลี หนึ่งในสตูดิโอ อัลบั้มและอัลบั้มหนึ่งใน ญี่ปุ่น อัลบั้มการทำงานร่วมกันอย่างใดอย่างหนึ่ง, สองซิงเกิ้ลและแทร็คเพลงประกอบละครหลาย ๆ

**อี จีฮุน**
ลีจีฮุนออกมาในปี 1996 ในฐานะศิลปินเดี่ยวเมื่อเขายังคงอยู่ในโรงเรียนมัธยม อัลบั้มแรกของเขาเป็นที่นิยมก็วางเขาไว้ที่ด้านบนของชาร์ต K-Pop และอื่น ๆ กลายเป็นที่นิยมมาก ในปี 2001 เขาปล่อยอัลบั้ม 4.5th ของเขาในที่มี "Inyoung" (Doll ), เพลงที่เขาดำเนินการเป็นคู่กับชินฮเยซอง "Inyoung" ที่แต่งโดยเฉพาะสำหรับพวกเขาโดยคังตะที่เล่นเปียโนในเพลง

** รายชื่อผลงานเพลง**
 2003:  Fr. In Cl.  (24 กันยายน 2003)- 2014: Autumn Breeze 

** รางวัล**

**อ้างอิง**

**แหล่งข้อมูลอื่น**
  SM Entertainment's Official Site -  S Official Site date=2018-11-01  
หมวดหมู่:กลุ่มดนตรีเคป็อป
หมวดหมู่:S (에스)
หมวดหมู่:เอสเอ็มทาวน์
หมวดหมู่:บุคคลที่ยังมีชีวิตอยู่
หมวดหมู่:นักร้องที่ร้องเพลงภาษาเกาหลี
หมวดหมู่:กลุ่มดนตรีที่ก่อตั้งในปี พ.ศ. 2557
เบิร์นนิงอินเดอะสกายส์

"เบิร์นนิงอินเดอะสกายส์" (Burning in the Skies) เป็นเพลงของวงดนตรีร็อกชาวอเมริกัน ลิงคินพาร์ก ออกประกาศเป็นซิงเกิลที่สามจากสตูดิโออัลบั้มชุดที่สี่ของวง อะเทาซันด์ซันส์ ในวันที่ 20 มกราคม พ.ศ. 2554 และออกจำหน่ายในวันที่ 21 มีนาคม มิวสิกวิดีโอของซิงเกิลนี้กำกับโดย โจ ฮาห์น นักเทิร์นเทเบิลของลิงคินพาร์ก ไมค์ ชิโนะดะ ได้อธิบายว่าซิงเกิลนี้เป็นซิงเกิลระหว่างประเทศ จึงไม่ได้ขึ้นในชาร์ตบิลบอร์ดใดๆ

**มิวสิกวิดีโอ**
การถ่ายทำมิวสิกวิดีโอของเพลงนี้ เริ่มเมื่อวันที่ 17-19 มกราคม พ.ศ. 2554 ด้วย โจ ฮาห์น และนักร้องนำ ไมค์ ชิโนะดะ ได้โพสต์ข้อความในทวีตเตอร์เกี่ยวกับการถ่ายทำของวิดีโอ
มิวสิกวิดีโอสากลของเพลงนี้กำกับโดย โจ ฮาห์น ออกเผยแพร่ครั้งแรกในเว็บไซต์ kerrang.com ในวันที่ 22 กุมภาพันธ์ และได้อัปโหลดวิดีโอนี้ลงยูทูบ ในช่องอย่างเป็นทางการของลิงคินพาร์ก ช่วงแรกเริ่มของวิดีโอจะเป็นสโลว์โมชัน แสดงให้เห็นภาพสุดท้ายจากกิจกรรมต่างๆ ของผู้คน เช่น ปาร์ตีวัยรุ่น, คู่รักในรถ, ผู้หญิงในห้องน้ำ, ผู้หญิงอีกคนที่กำลังอ่านหนังสือ, ชายชราที่กำลังรับประทานอาหารเย็นเพียงคนเดียว และเด็กที่ใส่ชุดนอนกับหน้ากากสิงโต ก่อนที่จะมีฉากรัศมีระเบิดจากระเบิดนิวเคลียร์ที่เห็นในดาวน์ทาวน์ลอสแอนเจลิส ช่วงการระเบิดแสดงให้เห็นในท่อนโซโลกีตาร์ จากนั้นก็จะเห็นภาพของสมาชิกของวงที่เห็นในความมืดด้วยเอฟเฟ็กที่ใช้ในมิวสิกวิดีโอของเพลง "เวตติงฟอร์ดิเอ็นด์" อย่างไรก็ตาม ลิงคินพาร์กก็ไม่ได้แสดงดนตรีให้เห็นตรงตามเสียงเพลงที่ได้ยินในมิวสิกวิดีโอ
เบื้องหลังการถ่ายทำมิวสิกวิดีโอของเพลง "เบิร์นนิงอินเดอะสกายส์" ออกเผยแพร่ในวันที่ 29 มีนาคม พ.ศ. 2554

**การแสดงสด**
เพลงนี้ได้นำไปแสดงสดเต็มเพลงในคอนเสิร์ตอะเทาซันด์ซันส์เวิร์ลทัวร์ที่เมืองเมลเบิร์น ออสเตรเลีย ในวันที่ 13 ธันวาคม พ.ศ. 2553 ท่อนคอรัสของเพลงนี้ ไมค์ ชิโนะดะ และ เชสเตอร์ เบนนิงตัน ได้นำไปร้องหลังจากท่อนบริดจ์ของเพลง "บลีดอิตเอาต์" ในหลายๆ คอนเสิร์ตของการทัวร์

**ชาร์ต**
จากที่ไมค์ยืนยันว่าซิงเกิลนี้เป็นซิงเกิลระหว่างประเทศ ทำให้ซิงเกิลนี้ไม่ได้ขึ้นชาร์ตบิลบอร์ดแต่อย่างใด และได้ประสบความเร็จในระดับที่ดีพอสมควรในชาร์ตอื่นๆ ที่ได้ติดอันดับ

**รายชื่อเพลง**
เพลงทั้งหมดแต่งโดยลิงคินพาร์ก

**อ้างอิง**

**แหล่งข้อมูลอื่น**
  เนื้อเพลงเต็มของเพลงนี้ date=2014-10-09  ที่ MetroLyrics
หมวดหมู่:เพลงของลิงคินพาร์ก
หมวดหมู่:เพลงในปี พ.ศ. 2553
หมวดหมู่:ซิงเกิลในปี พ.ศ. 2554
มิสไทยแลนด์เวิลด์ 2556

มิสไทยแลนด์เวิลด์ 2556 2556 ตัดสินการประกวดในวันที่ 10 เมษายน 2556 โดยดำเนินงานถ่ายทอดสดโดย ช่อง 3 ผู้ชนะในปีนี้คือ กัญญาภัค โภคสมบูรณ์ 

**ผู้ชนะ**

**รางวัลพิเศษ**

**Fast Track**
รางวัล Fast Track เป็นโคต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ

**ผู้เข้าประกวด**

**อ้างอิง**
หมวดหมู่:มิสไทยแลนด์เวิลด์
หมวดหมู่:ประเทศไทยในปี พ.ศ. 2556
การประกวดเพลงยูโรวิชันปี 1978

การประกวดเพลงยูโรวิชันปี 1978 เป็นการประกวดร้องเพลงโดยจัดขึ้นที่เมืองปารีส ประเทศฝรั่งเศส จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 20 เพลง 20 ประเทศ โดยเพลงที่ชนะคือ A-Ba-Ni-Bi ขับร้องโดย Izhar Cohen & the Alphabeta ตัวแทนจากอิสราเอล

**การออกอากาศ**
สถานีโทรทัศน์แห่งชาติฝรั่งเศสช่อง 1 เป็นแม่ข่ายในการออกอากาศ โดยออกอากาศไปยังประเทศดังต่อไปนี้- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- ฝรั่งเศส- ลักเซมเบิร์ก- อิตาลี- ออสเตรีย- เดนมาร์ก- สหราชอาณาจักร- สวีเดน- โมนาโก- นอร์เวย์- ฟินแลนด์- สเปน- ยูโกสลาเวีย- โปรตุเกส- ไอร์แลนด์- กรีซ- มอลตา- ไอซ์แลนด์- อิสราเอล- โมร็อกโก- ตุรกี- ตูนิเซีย- แอลจีเรีย- จอร์แดน- เยอรมนีตะวันออก- โปแลนด์- ฮังการี- เช็กโกสโลวาเกีย- สหภาพโซเวียต- ฮ่องกง- ญี่ปุ่น

**ประเทศที่เข้าร่วม**
border- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- สหราชอาณาจักร- อิตาลี- โมนาโก- ลักเซมเบิร์ก- สเปน- ไอร์แลนด์- นอร์เวย์- ฟินแลนด์- โปรตุเกส- อิสราเอล- ฝรั่งเศส- กรีซ- ออสเตรีย- สวีเดน- เดนมาร์ก- ตุรกี
ประเทศที่ไม่เข้าร่วมในปีนี้- มอลตา- ยูโกสลาเวีย

**เพลงที่ถูกคัดเลือกแต่ไม่ได้เข้าประกวด**

**กระดานคะแนน**

**แหล่งข้อมูลอื่น**
หมวดหมู่:การประกวดเพลงยูโรวิชัน
อัสแซสซินส์ครีด 3: ลิเบอเรชัน

อัสแซสซินส์ครีด 3: ลิเบอเรชัน (Assassin's Creed III: Liberation) เป็นเกมแอ็กชันผจญภัยอิงประวัติศาสตร์ พัฒนาและเผยแพร่โดย ยูบิซอฟต์ สำหรับเครื่องเล่น PlayStation Vita ออกจำหน่ายวันที่ 30 ตุลาคม 2012 ต่อมาภายหลังได้มีการปล่อยออกมาเป็นอัสแซสซินส์ครีด: ลิเบอเรชัน เอชดี สำหรับเครื่องเล่น PlayStation 3,Xbox 360 และ Microsoft Windows ผ่านทางดิจิทัลดาวน์โหลดของแต่ละแพลตฟอร์ม ได้แก่ PlayStation Network,Xbox Live Arcade และ Steam
เนื้อเรื่องของเกมจะอยู่ในนิวออร์ลีน ช่วงศตวรรษที่ 18 ปี 1765-1777 ประมาณปลายสงครามฝรั่งเศสและอินเดีย เป็นครั้งแรกที่ผู้เล่นจะรับบทเป็นมือสังหารหญิง ชื่อ Aveline de Grandpré
หมวดหมู่:อัสแซสซินส์ครีด
หมวดหมู่:วิดีโอเกมที่มีฉากในประเทศเม็กซิโก
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีปฏิปักษ์หญิง
หมวดหมู่:วิดีโอเกมที่พัฒนาขึ้นในประเทศอิตาลี
การประกวดเพลงยูโรวิชันปี 1979

การประกวดเพลงยูโรวิชันปี 1979 เป็นการประกวดร้องเพลงโดยจัดขึ้นที่เมืองเยรูซาเลม ประเทศอิสราเอล จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ Hallelujah ขับร้องโดย Gali Atari & Milk and Honey ตัวแทนจากอิสราเอล

**การออกอากาศ**
คณะกรรมการการกระจายภาพและเสียงแห่งอิสราเอล เป็นแม่ข่ายในการออกอากาศ โดยออกอากาศไปยังประเทศดังต่อไปนี้- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- ฝรั่งเศส- ลักเซมเบิร์ก- อิตาลี- ออสเตรีย- เดนมาร์ก- สหราชอาณาจักร- สวีเดน- โมนาโก- นอร์เวย์- ฟินแลนด์- สเปน- ยูโกสลาเวีย- โปรตุเกส- ไอร์แลนด์- กรีซ- มอลตา- ไอซ์แลนด์- อิสราเอล- ตุรกี- เยอรมนีตะวันออก- โปแลนด์- ฮังการี- เช็กโกสโลวาเกีย- สหภาพโซเวียต- ฮ่องกง- ญี่ปุ่น

**ประเทศที่เข้าร่วม**
border- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- สหราชอาณาจักร- อิตาลี- โมนาโก- ลักเซมเบิร์ก- สเปน- ไอร์แลนด์- นอร์เวย์- ฟินแลนด์- โปรตุเกส- อิสราเอล- ฝรั่งเศส- กรีซ- ออสเตรีย- สวีเดน- เดนมาร์ก
ประเทศที่ไม่เข้าร่วมในปีนี้- มอลตา- ยูโกสลาเวีย- ตุรกี

**เพลงที่ถูกคัดเลือกแต่ไม่ได้เข้าประกวด**

**กระดานคะแนน**

**แหล่งข้อมูลอื่น**
หมวดหมู่:การประกวดเพลงยูโรวิชัน
สมเด็จพระราชาธิบดีอิซกันดาร์

สมเด็จพระราชาธิบดีอิซกันดาร์ พระองค์เป็นสุลต่านแห่งรัฐยะโฮร์องค์ที่ 24 โดยขึ้นครองราชย์ต่อจากสุลต่านอิซมาอิล พระองค์พระราชสมภพเมื่อวันที่ 8 เมษายน พ.ศ. 2475 ณ โจโฮร์บะฮ์รู ยะโฮร์
พระองค์เป็นยังดี เปอร์ตวน อากง องค์ที่ 8 ของมาเลเซีย พระองค์เสด็จสวรรคตในวันที่ 22 มกราคม พ.ศ. 2553 พระชนมายุ 22

**เครื่องราชอิสริยาภรณ์**

**เครื่องราชอิสริยาภรณ์มาเลเซีย**

**เครื่องราชอิสริยาภรณ์ต่างประเทศ**
 ไทย :
** 2528

**อ้างอิง**
หมวดหมู่:พระมหากษัตริย์มาเลเซีย
หมวดหมู่:ชาวมาเลเซียเชื้อสายจีน
หมวดหมู่:ชาวมาเลเซียเชื้อสายเดนมาร์ก
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:สุลต่านรัฐยะโฮร์
หมวดหมู่:ผู้ได้รับเครื่องราชอิสริยาภรณ์ ร.ม.ภ.
ต้าเอส

สฺวี ซีหยวน (w = Hsü Hsi-yuan; Barbie Hsu; 6 ตุลาคม ค.ศ. 1976 – 2 กุมภาพันธ์ ค.ศ. 2025) รู้จักกันตามชื่อเวทีว่า ต้าเอส (s=大S) เป็นนักแสดง นักร้อง และพิธีกรชาวไต้หวัน เป็นที่รู้จักจากบทบาท "ซานไช่" จากซีรีส์เรื่อง รักใสใส หัวใจสี่ดวง (2001)

**ประวัติ**
บาร์บี้ สวี หรือที่แฟนคลับรู้จักกันในชื่อ ต้าเอส เกิดเมื่อวันที่ 6 ตุลาคม 1976 เธอเป็นที่รู้จักอย่างมากจากละครไต้หวันเรื่อง Meteor Garden ละครไต้หวันที่สร้างมาจากการ์ตูนญี่ปุ่นซึ่งทำให้เธอมีชื่อเสียงมาก ต้าเอสได้แสดงภาพยนตร์จีนเรื่อง The Ghost Inside เป็นเรื่องแรก หลังจากนั้นเธอก็ปรากฏตัวอีกครั้งในละครไต้หวันเรื่อง Mars ประกบคู่กับ วิก โจว นอกจากนี้ต้าเอสยังเคยเป็นนักร้องก่อนจะมาเป็นนักแสดง เธอเป็นหนึ่งในสมาชิกวงดูโอ้ S.O.S (Sisters of Shu) ร่วมกันกับน้องสาว เสี่ยวเอส โดยมีอัลบั้ม Abnormal Girls เป็นอัลบั้มสุดท้าย แต่ด้วยความหมายของชื่อ S.O.S พวกเธอจึงตัดสินใจเปลี่ยนชื่อวงเป็น ASOS (A Sisters of Shu) แทน ต้าเอสจบโรงเรียนการแสดง

**ชีวิตส่วนตัว**
ต้าเอสคบกับ เฉิน เชียงโจว เป็นเวลาเจ็ดปีเริ่มตั้งแต่สมัยเรียนมัธยมปลาย เธอคบกับนักร้องชาวเกาหลีใต้ คู จุน-ย็อบ ตั้งแต่ปลายปี 1998 ถึงปี 2000 ทั้งคู่เลิกกันเพราะ "คำสั่งห้ามออกเดท" โดยต้นสังกัดของคู เธอคบกับนักแสดง หลัน เจิ้นหลง ตั้งแต่ปี 2001 ถึงปี 2005 ตามด้วยความสัมพันธ์สองปีกับนักแสดง วิก โจว จนถึงต้นปี 2008
เมื่อวันที่ 16 พฤศจิกายน 2010 ต้าเอสแต่งงานกับนักธุรกิจชาวจีน หวัง เสี่ยวเฟย ในปักกิ่ง ทั้งคู่จัดงานเลี้ยงฉลองวิวาห์บนเกาะไหหลำ เมื่อวันที่ 22 มีนาคม 2011 เพียงสี่วันก่อนงานแต่งงาน ต้าเอสแท้งลูกและเข้ารับการผ่าตัดเพื่อนำเด็กออก

**การเสียชีวิต**
เมื่อวันที่ 29 มกราคม 2025 ต้าเอสเดินทางไปญี่ปุ่นในช่วงวันหยุดตรุษจีน ซึ่งตามคำบอกเล่าของน้องสาวของเธอ เธอติดไข้หวัดใหญ่ เธอเสียชีวิตที่โตเกียว เมื่อวันที่ 2 กุมภาพันธ์ ด้วยวัย 48 ปี สาเหตุการเสียชีวิตเดิมคิดว่าเป็นปอดบวม ซึ่งมีต้นตอมาจากภาวะแทรกซ้อนจากไข้หวัดใหญ่ แต่ต่อมาได้รับการยืนยันว่าเป็นภาวะช็อกจากการติดเชื้อ

**ผลงาน**

**โทรทัศน์**
 2007 Corner with Love- 2005 Phantom Lover- 2004 Mars- 2004 Say Yes Enterprise (Story 3: Love Letter)- 2003 A Chinese Ghost Story- 2002 The Monkey King- 2002 รักใสใสหัวใจ 4 ดวง ภาค 2 (Meteor Garden II) (CTS)- 2001 รักใสใสหัวใจ 4 ดวง (Meteor Garden)

**ภาพยนตร์**
 2008 My So Called Love- 2008 Connected- 2006 Silk รับบท Su Yuan- 2005 The Ghost Inside

**อ้างอิง**

**อ่านเพิ่ม**
 cite news | title=大S去世｜回顧具俊曄8大深情告白！曾打算不婚竟為她許下終生承諾 | newspaper=HK01 | date=3 February 2025 | url=https://www.hk01.com/article/1099736 | language=zh-hant | access-date=3 February 2025

**แหล่งข้อมูล**
 barbie hsu
หมวดหมู่:นักร้องหญิงชาวไต้หวัน
หมวดหมู่:นักแสดงหญิงชาวไต้หวัน
หมวดหมู่:บุคคลจากไทเป
หมวดหมู่:พุทธศาสนิกชนชาวไต้หวัน
การประกวดเพลงยูโรวิชันปี 1980

การประกวดเพลงยูโรวิชันปี 1980 เป็นการประกวดร้องเพลงโดยจัดขึ้นที่เมืองเดอะเฮก ประเทศเนเธอร์แลนด์ จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 19 เพลง 19 ประเทศ โดยเพลงที่ชนะคือ What's Another Year ขับร้องโดย Johnny Logan ตัวแทนจากไอร์แลนด์

**การออกอากาศ**
มูลนิธิการกระจายเสียงและแพร่ภาพแห่งเนเธอร์แลนด์ เป็นแม่ข่ายในการออกอากาศ โดยออกอากาศไปยังประเทศดังต่อไปนี้- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- ฝรั่งเศส- ลักเซมเบิร์ก- อิตาลี- ออสเตรีย- เดนมาร์ก- สหราชอาณาจักร- สวีเดน- นอร์เวย์- ฟินแลนด์- สเปน- ยูโกสลาเวีย- โปรตุเกส- ไอร์แลนด์- กรีซ- มอลตา- ไอซ์แลนด์- โมร็อกโก- ตุรกี

**ประเทศที่เข้าร่วม**
border- เนเธอร์แลนด์- สวิตเซอร์แลนด์- เบลเยียม- เยอรมนีตะวันตก- สหราชอาณาจักร- อิตาลี- ลักเซมเบิร์ก- สเปน- ไอร์แลนด์- นอร์เวย์- ฟินแลนด์- โปรตุเกส- ฝรั่งเศส- กรีซ- ออสเตรีย- สวีเดน- เดนมาร์ก- ตุรกี- โมร็อกโก
ประเทศที่ไม่เข้าร่วมในปีนี้- มอลตา- ยูโกสลาเวีย- อิสราเอล- โมนาโก

**เพลงที่ถูกคัดเลือกแต่ไม่ได้เข้าประกวด**

**กระดานคะแนน**

**ผู้นำเสนอเพลง**
ในปีนี้มีสิ่งที่น่าจดจำอีกอย่างนั้นก็คือผู้นำเสนอเพลง โดยแต่ละประเทศจะส่งตัวแทนออกมาพูดเกี่ยวกับความเป็นมาของเพลงที่เข้าประกวด โดยตัวแทนนี้อาจมาจากการเป็น พิธีกรในรอบคัดเลือกตัวแทนระดับประเทศ ผู้บรรยาย นักร้องที่เคยเป็นตัวแทน นักแต่งเพลง นักประพันธ์ทำนอง หรือ เป็นศิลปิน นักข่าว พิธีกร นักแสดงที่โด่งดังในสมัยนั้น

**แหล่งข้อมูลอื่น**
หมวดหมู่:การประกวดเพลงยูโรวิชัน
หม่า ซู

หม่า ซู  (p=Mǎ Sū) เป็นนักแสดงสาวชาวจีน เกิดเมื่อวันที่ 17 กุมภาพันธ์ ค.ศ. 1981 ที่ฮาร์บิน ประเทศจีน

**ผลงาน**

**ละครโทรทัศน์**
 เดชนางพญาผมขาว- ซิตี้ฮันเตอร์- ชีวิตที่งดงามของฉัน
ฯลฯ

**ภาพยนตร์**
 Tian Shang Diao Xian Bing / 天上掉馅饼 as Bao Er (2005)

**อ้างอิง**

**แหล่งข้อมูลอื่น**
  ชีวิตที่งดงามของฉัน《我的美丽人生》...แล้วฉันจะรักและคอยปกป้องคุ้มครองเธอเองfix-attempted=yes -  เรื่องย่อ เดชนางพญาผมขาว 2012 (The Bride with White Hair)
หมวดหมู่:นักแสดงจีน
นิศาชล ต้วมสูงเนิน

นิศาชล ต้วมสูงเนิน (เกิด 24 เมษายน พ.ศ. 2536) ชื่อเล่น เม เป็นนักแสดงและนางงามชาวไทย สังกัดสถานีวิทยุโทรทัศน์ไทยทีวีสีช่อง 3 เจ้าของรางวัลพิเศษ นางงามรูปร่างดี จากการประกวดเวที มิสไทยแลนด์เวิลด์

**ประวัติ**
นิศาชล ต้วมสูงเนิน เกิดเมื่อวันที่ 24 เมษายน  พ.ศ. 2536 เกิดในจังหวัดอุดรธานี ประเทศไทย โดยนิศาชลเคยประกวดเวทีมิสไทยแลนด์เวิลด์ และเธอได้ตำแหน่ง นางงามรูปร่างดี โดยเธอได้รับเงินรางวัล มูลค่า 100,000 บาท พร้อมสายสะพาย และ Gold VIP Card มูลค่า 100,000 บาท 
และในการประกวด มิสไทยแลนด์เวิลด์ 2557 เมได้ทำหน้าที่เป็นผู้เชิญรางวัลพิเศษในการประกวด โดยเธอเชิญรางวัลร่วมกับอีก 2 คนจากผู้ที่ชนะรางวัลพิเศษจากเวทีมิสไทยแลนด์เวิลด์ 2556
ปัจจุบันเธอได้เซ็นสัญญาเป็นนักแสดงภายในสังกัดสถานีวิทยุโทรทัศน์ไทยทีวีสีช่อง 3 ตั้งแต่ปี 2556 เธอจบการศึกษาระดับชั้นมัธยมศึกษาจาก โรงเรียนเซนต์เมรี่ St.Mary's School และจบการศึกษาระดับปริญญาตรีจาก คณะวิทยาลัยนิเทศศาสตร์ สาขาวิชาการประชาสัมพันธ์ มหาวิทยาลัยรังสิต

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
2557 
คุณชายรักเร่ 
แป้งร่ำ
ธิดาแดนซ์ 
ชมบงกช (บัว)
2558 
เทพบุตรสุดเวหา 
รติรส
2559 
แสงเทียน 
เพลงพิณ งามแสงนวล
2560 
แผนร้ายลงท้ายว่ารัก 
คคนางค์ (ฟากฟ้า / ฟ้า)
พ่อยุ่งลุงไม่ว่าง 
ลูกกวาด
2562 
กลลวงทวงหนี้รัก 
สรียา ตั้งสิริกุล (หวาน)
กรงกรรม 
บังอร
เพลิงพรางเทียน 
ไพคา (อดีต) / แพม (ปัจจุบัน)
ด้ายแดง 
เหม่ยฟาง / วิวรรณ ลิ่วรัตนา (มหามงคล)
2563 
เมียอาชีพ 
แอนนา
2564 
มายาเสน่หา 
ตุลยา
กะรัตรัก 
นิตา
2565 
ซ่อนกลิ่น 
(รับเชิญ)
มัดหัวใจยัยซุปตาร์ 
ปลายฟ้า
2567  
เรือนทาส 
กลอย
เว้าวอนรัก 
หวานใจ
ในวันที่ฝนพร่างพราย 
แพรพรรณ
หนึ่งในร้อย 
อุไร
2568
แสนรัก 

พักการถ่ายทำ​
​สิ้นแสงตะวัน​​
ฟ้ารุ่ง- ละครโทรทัศน์ต่อไปนี้ที่ไม่ได้ออกอากาศ​

**ซีรีส์**

**ภาพยนตร์**

**พิธีกร**
 ผู้ประกาศรายการช่อง 3​

**เพลง**
 ธิดาแดนซ์ - ร้องร่วมกับ เกวลิน ศรีวรรณา, รักชน พุทธรังษี (เพลงประกอบละคร ​ธิดาแดนซ์​)​- ทิ้งกันละน่าดู -​ (เพลงประกอบละคร ​ธิดาแดนซ์'​')​

**การประกวด**
มิสไทยแลนด์เวิลด์ 2556

**อ้างอิง**

**แหล่งข้อมูลอื่น**
mae_nisachon
หมวดหมู่:มิสไทยแลนด์เวิลด์
หมวดหมู่:บุคคลจากจังหวัดอุดรธานี
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:นางแบบไทย
หมวดหมู่:นักแสดงสังกัดช่อง 3
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางงามไทย
หมวดหมู่:พุทธศาสนิกชนชาวไทย
พระเจ้านทาเรที่ 5 แห่งบุรุนดี

สมเด็จพระเจ้านทาเรที่ 5 แห่งบุรุนดี ทรงเป็นพระมหากษัตริย์องค์สุดท้ายของบุรุนดี พระองค์ทรงถูกประหารชีวิตตามคำสั่งของประธานาธิบดี มีโคเบโร เมื่อวันที่ 29 เมษายน ค.ศ.1972 สิริพระชนมพรรษา 24 พรรษา ครั้งหนึ่งพระองค์เคยเสด็จพระราชดำเนินไปเดนมาร์กเพราะทรงสนพระทัยเรื่องปรัชญาของเซอเรน เคียร์เคอกอร์
หมวดหมู่:พระมหากษัตริย์บุรุนดี